Йәмғиәттең, дәүләттең нигеҙе ғаиләнән башлана, тигән боронғонан килгән тапҡыр һүҙҙәр бар. Мөхәммәт пәйғәмбәр ошо аҡыллы тәжрибәне ислам диненә нигеҙ һалғанда ла оҫта файҙаланған тиергә кәрәк. Ул үҙ ишле ғаиләһенең, сәхәбәләренең, мосолмандарының ғаиләһе ныҡлығына ныҡ әһәмиәт биргән. Ғаиләһе ныҡтың — нигеҙе ныҡ. Ғаилә нигеҙе — мөхәббәттә, инсафта. Туған, ҡәрҙәш ғаиләләр — йәмғиәт ныҡлығы ла.